132 
M. BEZZI 
punctum supraantennale parvum lineare. Setæ metapleurales 9—12; 
scutelli margo breviter pilosus. Abdominis segmentum primum macro- 
chætis nullis. Lamella analis maris longa, cylindrico-conica, nigra, dense 
albotomentosa, cercine basali tamen nitido, apice utrinque in mucronem 
producta; lobi inferi exserti rufescentes. Lamellæ fœminæ nigricantes, 
nitidæ, fasciculo pilorum styliformi incurvo longo, auri colore. Spinae 
terebræ nigræ. Trochanteres cinereo tomentosi, macula infera solita nigra 
nitida. 
Variat mystace interdum in mare setis aliquibus nigris commix¬ 
tis. Variat quoque rarissime macrochætis postverticalibus intermediis 
albicantibus. 
Var. albiseta nov. var. 
Macrochætis postverticalibus, præsuturalibus et supraalaribus posti¬ 
cis albis ; cellula quarta postica basi brevius pedunculata vel subsessilis ; 
statura majore (mm. 10). 
Animo diu pendidi ne varietatem istam ut speciem distinctam 
haberem ; at in collectione prof. Hermann exemplar e Germania inveni 
quod macrochætis albis at statura solita (8 mm.) et cellula quarta longe 
pedunculata gaudet. Varietatis exempla 3 f a cl. Pokorny in Tyrolia 
meridionali ad Meran et Condino capta fuerunt, quæ nunc in Museo 
Hungarico servata sunt. 
Species ista per totam Europam meridionalem vivit; in Germania 
quoque et immo circa Varsoviam inventa; cl. Loew eam ex Asia minori 
recordat. Exemplaria multa mihi comparare licuit, mensibus a Majo 
usque ad Augustum collecta; illa collectionis meæ prope Rovereto, 
Sondrio et Vaprio d’Adda semper in lapidibus insidentia ac captu dif¬ 
ficillima observavi. In ceteris collectionibus exemplaria ex Germania, 
Tyrolia meridionali, Hungária ac Styria adsunt. 
Observatio I. In coli. Mus. Nat. Hung, ac Prof. Hermanni exem¬ 
plaria cotypica St. Dziedzickii, circa Varsoviam capta, schedula a manu 
ipsa cl. Doctoris Schnabl adiecta observavi, quæ omnino cum St albo- 
fasciato conveniunt. At quum cl. Auctor in descriptione sua de exem¬ 
plaribus in quibus mystax albus est loquatur, sine dubio speciem istam 
cum St. Schineri infra confusam habuit. 
Observatio II. In coll. prof. Hermann specimen unicum ex Al- 
barraun, Hispania, observatur in quo setæ postv. nigræ sunt quamvis 
statura mm. 10'Va attingat, at mesopleuræ ac sternopleuræ pilis longis 
albis hirtæ sunt, quod fortasse novam demonstrat speciem. Macrochæta 
supraalaris posterior dextera apice albicans. 
